Ieslodzījuma vietu pārvaldes

atklāta konkursa

**"Remontdarbi Latvijas ieslodzījuma vietās"**

(iepirkuma identifikācijas numurs IeVP 2018/88)

Iepirkuma procedūras ziņojums

Rīgā, 2018. gada 18. oktobrī

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2018/88

**Iepirkuma procedūras veids**: atklātais konkurss Publisko iepirkumu likuma (turpmāk – Likums) noteiktajā kārtībā.

**Iepirkuma priekšmets un īss tā apraksts:** Remontdarbi Latvijas ieslodzījuma vietās.

**2. Datums, kad informatīvais paziņojums publicēts Iepirkumu uzraudzības biroja mājas lapā:** 2018. gada 24. augustā.

**3. Iepirkumu komisija:**

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka

**Komisijas priekšsēdētājas vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova.

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Projektu izstrādes daļas vecākā referente kapteine Una Zvaigzne;

Pārvaldes centrālā aparāta Tiesvedības daļas galvenā juriste kapteine Olga Sparāne.

**Sagatavoja:**Pārvaldes centrālā aparāta Iepirkumu un līgumu jurists Nauris Ozoliņš.

**4. Piedāvājumu iesniegšanas termiņš:** 2018. gada 10. septembris, plkst.11.00

**5. Piedāvājumus iesniegušie pretendenti:**

|  |  |  |  |
| --- | --- | --- | --- |
| **N.p.k.** | **Pretendents** | **Piedāvājuma iesniegšanas veids** | **Piedāvājuma iesniegšanas datums un laiks** |
| 1. | "Fagos" AS | Sistēmā | 04.09.2018 plkst. 09:53 |
| 2. | SIA BD&C un SIA Vektors Plus | Sistēmā | 10.09.2018 plkst. 10:56 |
| 3. | "VAAB" PS | Sistēmā | 10.09.2018 plkst. 09:50 |

Pretendentu finanšu piedāvājumi:

**Daļai Nr. 6 - Valmieras cietuma Soda izolatora remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 6.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 32995.55  *001\_FinansuPied\_6.edoc* |

**Daļai Nr. 7 - Iļģuciema cietuma Izmeklēšanas nodaļas otrā korpusa telpu remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 7.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 28292.68  *002\_FinansuPied\_7.edoc* |
| "VAAB" PS | 10.09.2018 plkst. 09:50 | EIRO 26678.62  *011\_Finansu piedavajums (1).edoc* |

**Daļai Nr. 8 - Jelgavas cietumā Dzīvojama korpusa Nr. 1 telpu un jumta remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 8.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 80576  *003\_FinansuPied\_8.edoc* |

**Daļai Nr. 9 - Jelgavas cietumā Dzīvojama korpusa Nr. 2 telpu remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 9.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 41100.2  *004\_FinansuPied\_9.edoc* |

**Daļai Nr. 10 - Jelgavas cietumā Dzīvojama korpusa Nr. 4 telpu remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 10.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 89252.27  *005\_FinansuPied\_10.edoc* |

**Daļai Nr. 11 - Jelgavas cietumā Dzīvojama korpusa Nr. 5 telpu remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 11.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 9274.32  *006\_FinansuPied\_11.edoc* |

**Daļai Nr. 13 - Cēsu Audzināšanas iestādes nepilngadīgajiem Administratīvi/ dzīvojamā korpusa remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 13.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 30909.95  *007\_FinansuPied\_13.edoc* |

**Daļai Nr. 15 - Brasas cietuma 1. korpusa kameru remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 15.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 370582.22  *008\_FinansuPied\_15.edoc* |

**Daļai Nr. 16 - Brasas cietuma 2. korpusa kameru remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 16.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 233811.65  *009\_FinansuPied\_16.edoc* |

**Daļai Nr. 17 - Liepājas cietuma īslaicīgās aizturēšanas telpas remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 17.daļa** |
| "Fagos" AS | 04.09.2018 plkst. 09:53 | EIRO 10738.01  *012\_Apliecinājums\_2.pielik.edoc* |

**Daļai Nr. 19 - Ieslodzījuma vietu pārvaldes Servera telpu remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 19.daļa** |
| SIA BD&C un SIA Vektors Plus | 10.09.2018 plkst. 10:56 | EIRO 7990.06  *010\_FinansuPied\_19.edoc* |

**Daļai Nr. 21 - Liepājas cietuma kameru remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 21.daļa** |
| "Fagos" AS | 04.09.2018 plkst. 09:53 | EIRO 69497.59  *013\_Apliecinājums\_2.pielik.edoc* |

Elektronisko iepirkumu sistēmas e-konkursu apakšsistēmas ģenerēts apkopojums

Apkopojuma sagatavošanas laiks: 10.09.2018; 11:06

**6. Piedāvājumu atvēršanas vieta, datums un laiks:** ELEKTRONISKI, izmantojot Valsts reģionālās attīstības aģentūras mājaslapā pieejamo Elektronisko iepirkumu sistēmas (turpmāk – Elektronisko iepirkumu sistēma) e-konkursu apakšsistēmu, 2018. gada 10. septembrī, plkst.11.00.

**7. Pretendentiem noteiktās kvalifikācijas prasības, saskaņā ar iepirkuma IeVP 2018/88 nolikumā (turpmāk – Nolikums) noteiktām prasībām, pārbaudes rezultāti attiecībā uz pretendentiem:**

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | pretendenta (būvkomersanta) apliecinājums, ka pretendents nav izslēgts no būvkomersanta reģistra. |
| 4.1.2. | apliecinājums, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību būvdarbu izpildes jomā (atbilstoši Nolikuma 1. pielikumā norādītajiem darbiem un atkarībā no pretendenta piedāvājuma). |
| 4.1.3. | apliecinājums, ka pretendents darbojas būvdarbu izpildes jomā, un pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam (atbilstoši Iepirkuma priekšmeta vai tā daļām, atkarībā no pretendenta piedāvājuma) atbilstošu būvdarbu līgumu izpildē. Par Iepirkuma priekšmetam atbilstošu līgumu tiks uzskatīts tāds līgums, kur 3 (trīs) gadu ietvaros ir izpildīts tāds būvniecības darbu apjoms (EUR) (atbilstoši 6. pielikumam), kas nav mazāks par piedāvāto Iepirkumā – norādīto finanšu piedāvājumā. |
| 4.1.4. | atsauksmes no Nolikuma 4.1.3. apakšpunktā minēto pakalpojumu saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi. |
| 4.1.5. | apdrošināšanas sabiedrības izsniegts apliecinājums, ka būvdarbu līguma slēgšanas gadījumā tiks izsniegtas apdrošināšanas polises par visu celtniecības darbu un risku apdrošināšanu 100 % (viens simts procentu) apmērā no pretendenta piedāvātās līgumcenas, un būvniecības profesionālās civiltiesiskās atbildības obligāto apdrošināšanu 10 % (desmit procentu) apmērā no pretendenta piedāvātās līgumcenas, un tas darbosies visā objekta būvniecības laikā. |
| 4.1.6. | apliecinājums, kas atbilst Nolikuma 3. pielikumā norādītajam. |
| 4.1.7. | apliecinājumu, ka pretendents nodrošinās atbildīgo būvdarbu vadītāju, kuram ir būvprakses sertifikāts un darba pieredze vismaz 2 (divu) līdzīgu pēc rakstura, nozīmes, būvdarbu līgumu vadīšanā pēdējo 3 (trīs) gadu laikā no piedāvājuma iesniegšanas brīža (atbilstoši 6. pielikumam). |
| 4.1.8. | apliecinājums un dokumentālais pierādījums, ka pirms darbu uzsākšanas pretendentam būs iespēja iesniegt Pasūtītājam būvspeciālista profesionālās civiltiesiskās atbildības apdrošināšanas polisi un būvdarbu veicēja civiltiesiskās atbildības apdrošināšanas polisi atbilstoši Ministru kabineta 2014. gada 19. augusta noteikumiem Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu". |
| 4.1.9. | pretendents darbu izpildei var piesaistīt apakšuzņēmējus. Tādā gadījumā jāiesniedz apakšuzņēmēju apliecinājumi par gatavību veikt tiem nododamo darbu veidus. Apakšuzņēmējam jābūt sertificētam tajā jomā, kurā tas veiks darbus. |
| 4.1.10. | saraksts ar pretendenta personālu, kuru tas iesaistījis līguma izpildē, par kuru sniedzis informāciju Pasūtītājam, un, kura kvalifikācijas atbilstību izvirzītajām prasībām Pasūtītājs vērtējis, kā arī apakšuzņēmējus, uz kuru iespējām pretendents balstījies, lai apliecinātu savas kvalifikācijas atbilstību Iepirkuma nosacījumu prasībām, kā arī apakšuzņēmējus, pēc līguma noslēgšanas drīkst nomainīt tikai ar Pasūtītāja rakstveida piekrišanu. |
| 4.1.11. | apliecinājums, kas atbilst Nolikuma 4. pielikumā norādītajam. |
| 4.1.12. | apliecinājums (un dokumentālais pierādījums), (gadījumā, ja pretendents iesniedz piedāvājumu Iepirkuma 20. daļai) ka pretendents vai pretendenta piedāvātais apakšuzņēmējs vājstrāvas remontdarbu veikšanai nodrošinās speciālistu ar 3. kategorijas speciālo atļauju pieejai konfidenciāliem valsts noslēpuma objektiem. |

Pretendentu iesniegto piedāvājumu atbilstība Nolikuma kvalifikācijas prasībām.

|  |  |  |  |
| --- | --- | --- | --- |
| Nolikuma apakšpunkta Nr. | "VAAB" PS | "Fagos" AS | SIA "BD&C" un SIA "Vektors Plus" |
| 4.1.1. | Iesniegts/atbilst | Iesniegts/atbilst | Iesniegts/atbilst |
| 4.1.2. | Iesniegts/atbilst | Iesniegts/atbilst | Iesniegts/atbilst |
| 4.1.3. | Iesniegts/atbilst | Iesniegts/atbilst | Iesniegts/atbilst |
| 4.1.4. | Iesniegts/atbilst | Iesniegts/atbilst | Iesniegts/atbilst |
| 4.1.5 | Iesniegts/atbilst | Iesniegts/atbilst | Iesniegts/daļēji atbilst |
| 4.1.6. | Iesniegts/atbilst | Iesniegts/atbilst | Iesniegts/atbilst |
| 4.1.7. | Iesniegts/atbilst | Iesniegts/atbilst | Iesniegts/atbilst |
| 4.1.8. | Iesniegts/atbilst | Iesniegts/atbilst | Iesniegts/daļēji atbilst |
| 4.1.9. | Nav nepieciešams | Nav nepieciešams | Nav nepieciešams |
| 4.1.10. | Nav nepieciešams | Nav nepieciešams | Nav nepieciešams |
| 4.1.11. | Iesniegts/atbilst | Iesniegts/atbilst | Iesniegts/atbilst |
| 4.1.12. | Nav nepieciešams | Nav nepieciešams | Nav nepieciešams |

Iepirkumu komisija ar piedāvājumu vērtēšanas protokolu Nr. 2018/88/3 nolēma pieprasīt papildu informāciju no pretendentiem, precīzāk, pieprasīt papildu informāciju no AS "FAGOS", reģ. Nr. 42103070038, norādot, ka pretendentam ir jāiesniedz apliecinājums atbilstoši Nolikuma 4.1.7. apakšpunkta prasībām, ka pretendents nodrošinās atbildīgo būvdarbu vadītāju, kuram ir būvprakses sertifikāts un darba pieredze vismaz 2 (divu) līdzīgu pēc rakstura, nozīmes, būvdarbu līgumu vadīšanā pēdējo 3 (trīs) gadu laikā no piedāvājuma iesniegšanas brīža, kas noformēts atbilstoši Iepirkuma nolikuma (turpmāk – Nolikums) 6. pielikumam. Savukārt, no pretendentu apvienības SIA "BD&C", reģ. Nr. 40103329844, un SIA "VEKTORS PLUS", reģ. Nr. 4000335425, pieprasīja iesniegt, atbilstoši Nolikuma 1.8.1. apakšpunktam, minēto sadarbības līguma vai sabiedrības līguma kopiju, vai kādu citu dokumentu no kura būtu secināms, kādā nolūkā ir izveidota personu apvienība. Lēmumā tika norādīts, ka papildu informācija ir jāiesniedz līdz 2018. gada 25. septembrim plkst. 11.00.

2018. gada 21. septembrī (reģ. Nr 10550) Pārvaldē tika saņemta papildus informācija no SIA "BD&C" un 2018. gada 25.septembrī (reģ. Nr. 10560) Pārvaldē tika saņemta papildu informācija no AS "FAGOS".

Atbilstoši 2018. gada 17. oktobra piedāvājumu vērtēšanas protokolam Nr. 2018/88/4 Iepirkumu komisija turpināja vērtēt piedāvājumus. Iepirkumu komisija norādīja, ka Nolikuma 4.1.7. apakšpunkts nosaka, ka pretendentam ir jāiesniedz apliecinājumu, ka pretendents nodrošinās atbildīgo būvdarbu vadītāju, kuram ir būvprakses sertifikāts un darba pieredze vismaz 2 (divu) līdzīgu pēc rakstura, nozīmes, būvdarbu līgumu vadīšanā pēdējo 3 (trīs) gadu laikā no piedāvājuma iesniegšanas brīža, kas noformēts atbilstoši Nolikuma 6. pielikumam.

Iepazīstoties ar AS "FAGOS" iesniegto papildus informāciju, Iepirkumu komisija norādīja, ka pretendents ir iesniedzis informāciju atbilstoši Nolikuma 6. pielikumam, kā arī iesniegtā informācija satur nepieciešamās ziņas. Iepirkumu komisija secina, ka būvdarbu vadītāja (Sertifikāta Nr. 4‑00409) pieredze atbilst Nolikuma 4.1.7. apakšpunktam.

Iepirkumu komisija atzīmēja, ka šāda informācija jau ir Pārvaldes rīcībā, jo pretendents ar norādītajiem līgumiem apstiprināja arī uzņēmuma pieredzi. Kaut arī būvdarbu vadītāja un pretendenta pieredzi var apliecināt vieni un tie paši pakalpojuma līgumi, nav saprotams, kāpēc pakalpojuma apjoms, kas izteikts kā līgumcena, vienā no pozīcijām atšķiras. Pretendentam būtu jāpieprasa papildus informācija.

Iepirkumu komisija novērtēja, ka identificētā apjoma neatbilstība šajā situācijā neietekmē atbilstību Nolikuma 4.1.3. apakšpunktā norādītajām prasībām attiecībā uz apjomu, jo piedāvātā līgumcena par Iepirkuma 17. un 21. daļu kopā ir 80235,60 EUR (astoņdesmit tūkstoši divi simti trīsdesmit pieci *euro* un 60 centi), kas ir ievērojami mazāka par pieredzē norādīto, kā arī nav ietekmes uz atbilstības vērtējumu par būvdarbu vadītāju.

Iepirkumu komija secināja, ka būtu jāpieprasa no pretendenta AS "FAGOS" paskaidrojums, bet konkrētajā situācija nav lietderīgi lūgt papildus skaidrojumus, jo būvdarbu vadītāja pieredzes vērtēšanas kritērijs nav apjoms un nav šaubu, ka būvdarbu vadītājs ir ticis nodarbināts pretendenta norādītajos līgumos, kā arī neatbilstība starp pretendenta norādīto pieredzi un speciālista norādīto pieredzi, neietekmē pretendenta atbilstību Nolikuma 4.1.3. apakšpunktam. Papildus Iepirkumu komisija konstatēja, ka būvdarbu vadītāja (Sertifikāta Nr. 4‑00409) pieredzes apliecinājumā ir norādīts īsāks periods, un tas var būt skaidrojams ar to, ka būvdarbu vadītājs konkrētajā līguma izpildē ir nodarbināts vēlāk, līdz ar to pretendents proporcionāli laikam ir samazinājis norādāmo līgumcenu.

Iepirkumu komisija secināja, ka SIA "BD&C" ir iesniedzis papildu informāciju, kas atbilst Nolikuma 1.8.2. apakšpunktam, precīzāk, 2018. gada 10. septembra vienošanos par personu grupu izveidošanu (turpmāk – Vienošanās) kopiju. Vienošanās ir noslēgta starp SIA "BD&C" un SIA "VEKTORS PLUS", kurā ir norādīts, ka Vienošanās noslēgta nolūkā piedalīties Pārvaldes Iepirkumā, apvienojot cilvēku, tehniskos un finanšu resursus. Kā arī ir noteikts, ka par Līguma izpildi SIA "BD&C" un SIA "VEKTORS PLUS" nes solidāru atbildību. Savukārt, SIA "BD&C" ir pilnvarota pārstāvēt personu grupu Iepirkumā.

Iepirkumu komisijai nav pamata apšaubīt, ka noslēdzot Iepirkumu līgumu netiks apvienoti tehniskie, finanšu resursi un tiks nodrošināts atbilstošs personāls, uz kuru pretendents balstījies, lai apliecinātu pieredzi un nodrošinātu Iepirkumu līguma izpildi.

Iepirkumu komisija norādīja, gadījumā, ja pretendents iegūst līguma slēgšanas tiesības uz kādu no Iepirkuma daļām, tad pretendentam ir pienākums pirms Iepirkuma līguma noslēgšanas iesniegt apliecinātu Vienošanās kopiju.

Nolikuma 4.1.5. apakšpunkts noteic, ka pretendentam ir jāiesniedz apdrošināšanas sabiedrības izsniegts apliecinājums, ka būvdarbu līguma slēgšanas gadījumā tiks izsniegtas apdrošināšanas polises par visu celtniecības darbu un risku apdrošināšanu 100 % (viens simts procenti) apmērā no pretendenta piedāvātās līgumcenas, un būvniecības profesionālās civiltiesiskās atbildības obligāto apdrošināšanu 10 % (desmit procenti) apmērā no pretendenta piedāvātās līgumcenas, un tas darbosies visā objekta būvniecības laikā. Personu grupa ir iesniegusi apliecinājumu, kas vairāk atbilst Nolikuma 4.1.8. apakšpunkta izvirzītajām prasībām, nevis Nolikuma 4.1.5. apakšpunkta prasībām. Nolikuma 4.1.5. apakšpunktā minētā prasība paredz, ka apdrošināšanas sabiedrība, kas Latvijas Republikā reģistrēta akciju sabiedrība vai Eiropas komercsabiedrība, vai savstarpējās apdrošināšanas kooperatīvā sabiedrība, kurai saskaņā ar likumu "Apdrošināšanas un pārapdrošināšanas likums"[[1]](#footnote-1) ir tiesības veikt apdrošināšanu, apliecina gatavību un to, ka nepastāv juridisku un finansiālu šķēršļu, lai būvdarbu līguma slēgšanas gadījumā tiktu izsniegtas apdrošināšanas polises par visu celtniecības darbu un risku apdrošināšanu 100 % (viens simts procenti) apmērā no pretendenta, kas konkrētajā situācijā ir personu grupa SIA "BD&C" un SIA "VEKTORS PLUS", piedāvātās līgumcenas, un būvniecības profesionālās civiltiesiskās atbildības obligāto apdrošināšanu 10 % (desmit procenti) apmērā no pretendenta piedāvātās līgumcenas, un tas darbosies visā objekta būvniecības laikā.

Savukārt, Nolikuma 4.1.5. apakšpunktā pieprasītais apdrošināšanas sabiedrības apliecinājums var būt kā viens no iespējamiem dokumentālajiem pierādījumiem, kas tiek pieprasīts no pretendenta Nolikuma 4.1.8. apakšpunktā: *apliecinājums un dokumentālais pierādījums, ka pirms darbu uzsākšanas pretendentam būs iespēja iesniegt Pasūtītājam būvspeciālista profesionālās civiltiesiskās atbildības apdrošināšanas polisi un būvdarbu veicēja civiltiesiskās atbildības apdrošināšanas polisi atbilstoši Ministru kabineta 2014. gada 19. augusta noteikumiem Nr. 502 "Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu"*. Iepirkumu komisija norādīja, ka pretendents nav iesniedzis nevienu dokumentālu pierādījumu, kas apstiprinātu apliecinājumā minēto.

Nolikuma 1.6.1. apakšpunkts noteic, ka pretendentam papildus piedāvājumam ir jāiesniedz piedāvājuma nodrošinājums, ievērojot Nolikuma 1.6. punktā ietvertos noteikumus. Personu apvienība ir iesniegusi apdrošināšanas polisi kā piedāvājuma nodrošinājumu. Iepirkumu komisija iepazīstoties ar apdrošināšanas polises saturu, norāda, ka apdrošināšanas periods neatbilst Nolikuma 1.6.3. apakšpunktā norādītajam, konkursa garantija ir izsniegta uz tādām daļām, kur pretendents nemaz nepiedalās, kā arī iztrūkst norāde par 8 daļu. Piedāvājuma nodrošinājuma summa būtiski pārsniedz Publisko iepirkuma likumā (turpmāk – Likums) un Nolikumā noteikto. Kā arī piedāvājuma nodrošinājums ir izsniegts par *atklātu konkursu "Remontdarbi Latvijas ieslodzījuma vietās" (iepirkuma identifikācijas numurs IeVP 2018/49)*, atsauce ir nekorekti sagatavota, jo neatbilst Iepirkuma identifikācijas numuram.

Iepirkumu komisija norādīja, ka Iepirkumā iesniegtās informācijas trūkumi ir formāli un tos ir iespējams novērst pieprasot papildus informāciju likumā noteiktajā kārtībā. Ņemot vērā minēto un saskaņā ar Likuma 41. panta sesto daļu, Iepirkumu komisija nolēma pieprasīt no pretendenta pārstāvja SIA "BD&C" trūkstošo informāciju.

Iepirkumu komisija turpināja vērtēt piedāvājumus, izņemot tās daļas, kur piedāvājumu ir iesniedzis pretendents, kuram atbilstoši Likuma noteiktajā kārtībā ir jāpieprasa papildus informācija par Nolikumā noteiktajām prasībām, kā arī nevērtē tos piedāvājumus, kuri saistīti ar konkrētajām Iepirkuma daļām.

**8. Pretendenta piedāvājuma izvēles kritērijs:**

"**8.1.** Vērtēšanas kritērijs – **D** – **saimnieciski visizdevīgākais piedāvājums**.

**8.2.** Iepirkumu komisija, salīdzinot piedāvājumus savā starpā, izvēlas saimnieciski visizdevīgāko piedāvājumu.

**8.3.** Iepirkumu komisija, nosakot saimnieciski visizdevīgāko piedāvājumu, izmanto šādu vērtēšanas kritēriju ar attiecīgu maksimālo piešķiramo punktu skaitu:

|  |  |  |
| --- | --- | --- |
| **N.p.k.** | **Kritēriji** | **Kritēriju skaitliskais vērtējums** (punktos) |
| A | Piedāvātā līgumcena | 90 |
| B | Darbu izpildes ilgums (norāda kalendāra nedēļās) | 10 |
| Maksimālais iespējamais kopējais skaits | | 100 |

Vērtēšanas kritēriji tiek sadalīti to nozīmīguma secībā ar noteiktu punktu skaitu, pieņemot kopējo maksimālo vērtēšanas kritēriju līmeni par 100 (simts) punktiem. Iepirkumu komisija katram piedāvājumam atsevišķi aprēķina vērtēšanas kritēriju punktus.

Katrs Iepirkumu komisijas loceklis piedāvājumu vērtē individuāli pēc visiem Nolikuma 8.3. apakšpunktā norādītajiem vērtēšanas kritērijiem.

**A – Piedāvātā līgumcena**

A = Azem/ Apied x N

(Azem – viszemākā piedāvātā cena; Apied – vērtējamā cena; N – kritērija maksimālā skaitliskā vērtība).

**B – Darbu izpildes ilgums (kalendārajās nedēļās)**

B = Bīsāk / Bpied x N

(Bīsāk – īsākais piedāvātais termiņš; Bpied – izvērtējamais termiņš; N – kritērija maksimālā skaitliskā vērtība).

Piedāvātais Darbu izpildes ilgums jānorāda nedēļās, skaitot no līguma spēkā stāšanās dienas.

Ja pretendents savā piedāvājumā būs norādījis nesamērīgi īsu Darbu izpildes ilgumu salīdzinājumā ar citu pretendentu piedāvāto Darbu izpildes ilgumu, vai arī Iepirkumu komisija secinās, ka atbilstoši Darbu specifikai un/vai tehnoloģijai, pretendenta piedāvātajā Darbu izpildes ilgumā nav iespējams kvalitatīvi veikt Darbus, šāds piedāvājums tiks noraidīts, kā neatbilstošs Iepirkuma konkursa prasībām un tālāk netiks vērtēts.

Saimnieciski visizdevīgākā piedāvājuma noteikšana:

**D = A+B**

**8.4.**Par saimnieciski visizdevīgāko piedāvājumu tiek atzīts piedāvājums, kurš atbilstoši Nolikumā noteiktajiem vērtēšanas kritērijiem ieguvis vislielāko kopējo punktu skaitu."

**9. Piedāvājuma vērtēšanas kopsavilkums:**

**Daļai Nr. 17 – Liepājas cietuma īslaicīgās aizturēšanas telpas remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 17.daļa** |
| "Fagos" AS | 04.09.2018 plkst. 09:53 | EIRO 10738,01  *012\_Apliecinājums\_2.pielik.edoc* |

Pretendenta AS "Fagos" iesniegtais tehniskais piedāvājums Iepirkuma 17. daļā atbilst Nolikuma Tehniskās specifikācijas prasībām.

Pretendenta piedāvājumā norādītais izpildes termiņš:

* AS "Fagos" 17. daļā – 5 kalendāra nedēļas.

Iepirkumu komisija uzsāk pretendenta piedāvājuma vērtēšanu atbilstoši Nolikuma 8. punkta prasībām.

|  |  |  |  |  |
| --- | --- | --- | --- | --- |
| **N.p.k.** | **Kritēriji** | **Kritēriju skaitliskais vērtējums** (punktos) | **Formula** | **"FAGOS" AS reģistrācijas**  **Nr. 42103070038** |
| A | Piedāvātā līgumcena | 90 | A = Azem/ Apied x N  (Azem – viszemākā piedāvātā cena; Apied – vērtējamā cena; N – kritērija maksimālā skaitliskā vērtība) | (10738,01/10738,01) x 90 = **90** |
| B | Darbu izpildes ilgums (norāda kalendāra nedēļās) | 10 | B = Bīsāk / Bpied x N  (Bīsāk – īsākais piedāvātais termiņš; Bpied – izvērtējamais termiņš; N – kritērija maksimālā skaitliskā vērtība) | (5/5) x 10 = **10** |
|  | Kopā: |  |  | **100** |

**Daļai Nr. 21 - Liepājas cietuma kameru remonts**

|  |  |  |
| --- | --- | --- |
| **Pretendents** | **Iesniegšanas datums un laiks** | **Finanšu piedāvājums 21.daļa** |
| "Fagos" AS | 04.09.2018 plkst. 09:53 | EIRO 69497,59  *013\_Apliecinājums\_2.pielik.edoc* |

Pretendenta AS "Fagos" iesniegtais tehniskais piedāvājums Iepirkuma 21. daļā atbilst Nolikuma Tehniskās specifikācijas prasībām.

Pretendenta piedāvājumā norādītais izpildes termiņš:

* AS "Fagos" 21. daļā – 16 kalendāra nedēļas.

Iepirkumu komisija uzsāk pretendenta piedāvājuma vērtēšanu atbilstoši Nolikuma 8. punkta prasībām.

|  |  |  |  |  |
| --- | --- | --- | --- | --- |
| **N.p.k.** | **Kritēriji** | **Kritēriju skaitliskais vērtējums** (punktos) | **Formula** | **"FAGOS" AS reģistrācijas**  **Nr. 42103070038** |
| A | Piedāvātā līgumcena | 90 | A = Azem/ Apied x N  (Azem – viszemākā piedāvātā cena; Apied – vērtējamā cena; N – kritērija maksimālā skaitliskā vērtība) | (69497,59/69497,59) x 90 = **90** |
| B | Darbu izpildes ilgums (norāda kalendāra nedēļās) | 10 | B = Bīsāk / Bpied x N  (Bīsāk – īsākais piedāvātais termiņš; Bpied – izvērtējamais termiņš; N – kritērija maksimālā skaitliskā vērtība) | (16/16) x 10 = **10** |
|  | Kopā: |  |  | **100** |

Iepirkumu komisija, izvērtējot Iepirkuma dokumentācijas kopumu, secināja, ka nav iesniegti piedāvājumi par Iepirkuma 1. daļu "Rīgas Centrālcietuma Saimniecības ēkas jumta remonts", 2. daļu "Rīgas Centrālcietuma Dzīvojamās zonas korpusa Nr. 1 jumta remonts", 3. daļu "Rīgas Centrālcietuma Izmeklēšanas izolatora jumta remonts", 4. daļu "Jēkabpils cietuma Katlu mājas ēkas jumta remonts", 5. daļu "Jēkabpils cietuma Mehāniskās darbnīcas ēkas jumta remonts", 12. daļu "Cēsu Audzināšanas iestādes nepilngadīgajiem Administratīvi/ dzīvojamā korpusa jumta parapeta remonts", 14. daļu "Cēsu Audzināšanas iestādes nepilngadīgajiem ceļa remonts", 18. daļu "Cēsu Audzināšanas iestādes nepilngadīgajiem Apcietinājuma izpildes daļas remonts" un 20. daļu "Rīgas Centrālcietuma kabinetu remonts".

Ņemot vērā minētā piedāvājuma izvēles kritērijus (Nolikuma 8. punkts) un Iepirkumu komisijas aprēķinātos vērtēšanas kritēriju punktus, līguma slēgšanas tiesības būtu piešķiramas AS "FAGOS", reģ. Nr. 42103070038, par Iepirkuma 17. daļu "Liepājas cietuma īslaicīgās aizturēšanas telpas remonts" un 21. daļu "Liepājas cietuma kameru remonts".

Atbilstoši Likuma 42.panta četrpadsmitās daļas nosacījumiem pasūtītājs, izmantojot Ministru kabineta noteikto informācijas sistēmu, pārbauda un saņem informāciju par pretendentiem.

Saskaņā ar E-izziņu sistēmas datubāzes saņemto informāciju pretendentam AS "FAGOS", reģ. Nr. 42103070038:

– nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR(viens simts piecdesmit *euro* un nulle centi);

– nav pārkāpumu un noziedzīgo nodarījumu;

– nav pasludināts maksātnespējas process, nav apturēta saimnieciskā darbība, nav likvidācijas.

Atbilstoši likuma "Starptautisko un Latvijas Republikas nacionālo sankciju likums" 11.1 pantā norādītajam pasūtītājs pārliecinās, vai uz līgumslēdzēju nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.

Saskaņā ar datubāzē[[2]](#footnote-2) saņemto informāciju uz pretendentu AS "FAGOS", reģ. Nr. 42103070038, tās valdes locekli un padomes locekļiem nav attiecinātas sankcijas.

Iepirkuma 17. un 21. daļā ir viens pretendenta piedāvājums. Saskaņā ar Ministru kabineta noteikumu Nr. 107 "Iepirkuma procedūru un metu konkursu norises kārtība" 19. punktu, ja piedāvājumu ir iesniedzis tikai viens piegādātājs, Iepirkuma komisija sagatavo un pasūtītājs ietver iepirkuma procedūras ziņojumā pamatojumu tam, ka izvirzītās pretendentu atlases prasības ir objektīvas un samērīgas. Ja Iepirkuma komisija nevar pamatot, ka izvirzītās pretendentu atlases prasības ir objektīvas un samērīgas, tā pieņem lēmumu pārtraukt iepirkuma procedūru.

Latvijā ir daudz uzņēmumu, kas nodarbojas ar būvniecību, vienlaikus nodrošinot pakalpojuma sniegšanu klientam, piemēram, tie paši pretendenti, kas iesniedza piedāvājumu pārējās šā iepirkuma daļās, SIA "Rapit K", SIA "Latbūvnieks", SIA "UL nami", PS "BŪVSABIEDRĪBA OTA UN PARTNERI" u.c.

Tādējādi Iepirkumu komisija konstatē, ka konkrētajā tirgū ir daudz citu uzņēmumu (firmas), kas nodarbojas ar būvniecību un varētu atbilst atklāta konkursa noteiktajām pretendentu atlases prasībām, bet kuri nav pieteikušies ar atlases prasībām nesaistītu iemeslu dēļ.

Saskaņā ar Ministru kabineta noteikumu Nr. 107 "Iepirkuma procedūru un metu konkursu norises kārtība" 19. punktu , pasūtītājs var nepārtraukt iepirkumu gadījumā, ja pretendentu atlases prasības ir objektīvas un samērīgas.

Iepirkuma (atklātā konkursa) Nolikumā ir ietvertas tikai minimālās Likuma 42. pantā noteiktās pretendenta kvalifikācijas prasības, kas ievērojot Likuma regulējumu, jāizpilda visiem pretendentiem.

**Iepirkumu komisijas lēmums:**

1. Saskaņā ar 2017. gada 28. februāra Ministru kabineta noteikumu Nr. 107 "Iepirkuma procedūru un metu konkursu norises kārtība" 229.1. punktu, Iepirkumu komisija nolemj **izbeigt** Iepirkuma 1. daļu "Rīgas Centrālcietuma Saimniecības ēkas jumta remonts", 2. daļu "Rīgas Centrālcietuma Dzīvojamās zonas korpusa Nr. 1 jumta remonts", 3. daļu "Rīgas Centrālcietuma Izmeklēšanas izolatora jumta remonts", 4. daļu "Jēkabpils cietuma Katlu mājas ēkas jumta remonts", 5. daļu "Jēkabpils cietuma Mehāniskās darbnīcas ēkas jumta remonts", 12. daļu "Cēsu Audzināšanas iestādes nepilngadīgajiem Administratīvi/ dzīvojamā korpusa jumta parapeta remonts", 14. daļu "Cēsu Audzināšanas iestādes nepilngadīgajiem ceļa remonts", 18. daļu "Cēsu Audzināšanas iestādes nepilngadīgajiem Apcietinājuma izpildes daļas remonts" un 20. daļu "Rīgas Centrālcietuma kabinetu remonts", jo nav iesniegts neviens piedāvājums uz atbilstošajām daļām.
2. Par Pārvaldes rīkotā Iepirkuma uzvarētāju atzīt un līguma slēgšanas tiesības **piešķirt** **AS "FAGOS"**, reģ. Nr. 42103070038, juridiskā adrese: Meldru iela 1, Liepāja, LV-3401, par Iepirkuma 17. daļu "Liepājas cietuma īslaicīgās aizturēšanas telpas remonts" un 21. daļu "Liepājas cietuma kameru remonts".
3. Saskaņā ar Likuma 37. panta otrās un trešās daļas nosacījumiem, informēt visus pretendentus par Iepirkumu komisijas lēmuma 3. punktā norādīto triju darbdienu laikā pēc Iepirkumu komisijas lēmuma pieņemšanas.
4. Atbilstoši Pārvaldes 2017. gada 12. septembra iekšējiem noteikumiem Nr. 1/16‑n.‑27 "Iepirkumu organizēšanas kārtība" un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu un līgumu daļai koordinēt līgumu noslēgšanu ar Iepirkumu komisijas lēmuma 3. punktā norādīto pretendentu.
5. Saskaņā ar Likuma 29. panta pirmo daļu par Iepirkuma procedūras rezultātiem publicēt informāciju Iepirkumu uzraudzības biroja tīmekļa vietnē 10 (desmit) darbdienu laikā pēc tam, kad noslēgts Iepirkuma līgums.
6. Pieprasīt papildu informāciju no personu apvienības SIA "BD&C" un SIA "VEKTORS PLUS" pārstāvja SIA "BD&C", reģ. Nr. 40103329844, un precīzāk:
   1. noformēt un iesniegt apliecinājumu atbilstoši Nolikuma 4.1.5. apakšpunktā minētajam;
   2. atbilstoši Nolikuma 4.1.8. apakšpunktam iesniegt dokumentālu pierādījumu, kas apstiprina apliecinājumā norādīto;
   3. Iesniegt korekti noformētu piedāvājuma nodrošināmu, kas atbilst Nolikuma 1.6. punkta prasībām.
7. Turpināt vērtēt piedāvājumus pēc papildu informācijas saņemšanas.
8. Termiņu papildu informācijas iesniegšanai noteikt saskaņā ar Likuma 41. pantu līdz 2018. gada 23. oktobrim plkst. 11.00.

Sagatavotājs: N. Ozoliņš

1. 2015. gada 18. jūnija Apdrošināšanas un pārapdrošināšanas likums. Publicēts oficiālajā izdevumā "Latvijas Vēstnesis", 30.06.2015., Nr. 124 (5442) <https://www.vestnesis.lv/op/2015/124.1> [↑](#footnote-ref-1)
2. Sankciju saraksti: <http://sankcijas.kd.gov.lv/> [↑](#footnote-ref-2)